LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2014 M. GEGUŽĖS 8 D. NUTARIMO NR. 03-76 „DĖL PRAŠYMŲ IR SKUNDŲ NAGRINĖJIMO IR ASMENŲ APTARNAVIMO LIETUVOS BANKE TAISYKLIŲ PATVIRTINIMO“ PAKEITIMO

2021 m. spalio 25 d. Nr. 03-169

Vilnius

Lietuvos banko valdyba n u t a r i a:

1.	Pakeisti Prašymų ir skundų nagrinėjimo ir asmenų aptarnavimo Lietuvos banke

taisykles, patvirtintas Lietuvos banko valdybos 2014 m. gegužės 8 d. nutarimu Nr. 03-76 „Dėl Prašymų ir skundų nagrinėjimo ir asmenų aptarnavimo Lietuvos banke taisyklių patvirtinimo“ (toliau – taisyklės):

1.1. pakeisti 19.1.6 papunktį ir jį išdėstyti taip:

„19.1.6. tiesiogiai atvykus į Lietuvos banką adresu: Totorių g. 4, LT-01121 Vilnius, priimami Taisyklių 19.2.2 papunktyje nustatyta tvarka“;

1.2.pakeisti 19.2.2 papunktį ir jį išdėstyti taip:

„19.2.2. tiesiogiai atvykus į Lietuvos banką – priimami Lietuvos banko vidaus telefonais: 029, 045 arba pakvietus Lietuvos banko Korporatyvinių paslaugų departamento Dokumentų ir informacijos valdymo skyriaus atsakingą tarnautoją (toliau – DIVS tarnautojas), pirmadieniais–penktadieniais Lietuvos banko darbo valandomis, taip pat ir pietų pertraukos metu, o antradieniais – ir nuo 17.00 iki 19.00 val.“;

1.3. pakeisti 66 punktą ir jį išdėstyti taip:

„66. Atsakymai į elektronines užklausas dėl bendro pobūdžio informacijos paprastai pateikiami per 5 darbo dienas nuo užklausos gavimo dienos, išskyrus užklausas, pagal kompetenciją skirtas Finansinių paslaugų ir rinkų priežiūros, Bankų ir draudimo priežiūros, Teisės ir licencijavimo departamentams.“;

1.4. pakeisti 114 punktą ir jį išdėstyti taip:

„114. Asmenys savo nuomonę nurodytais klausimais gali pateikti anonimiškai ir elektroniniu būdu Lietuvos banko interneto svetainės tam skirtoje paskyroje.“;

1.5. pakeisti 115 punktą ir jį išdėstyti taip:

„115. Lietuvos bankas reguliariai nagrinėja elektroniniu būdu gautas asmenų nuomones apie prašymų ir skundų nagrinėjimo ir asmenų aptarnavimo Lietuvos banke kokybę.“;

1.6. pakeisti taisyklių 2 priedą ir vietoje žodžių „Lietuvos banko Finansų rinkos priežiūros tarnybai“ įrašyti žodžius „Lietuvos bankui“.

2.	Nustatyti, kad šis nutarimas įsigalioja 2021 m. lapkričio 1 d.

Valdybos pirmininko pavaduotoja,

pavaduojanti Valdybos pirmininką	Asta Kuniyoshi